Kaerañ yezh ar bed? Ne oufen ket lâret. Na ran-me forzh a c'houzout kaerañ yezh ar bed eo pe n'eo ket. Moarvat e c'hall peb  kar-e-yezh lâret kement-all diwar-benn e yezh e-unan.  Ar pezh na gompren ket al lodenn vrasañ eus ar C'hallaoued ez eo perak komz ur yezh ha na dalvez ket er vuhez ekonomikel. Pet gwech am eus klevet : "Le breton ça sert à rien." Gwir eo en un doare ne vez ket kavet labour diouzh an druilh gras d'ar brezhoneg. Labour zo da ober c'hoazh war an dachenn-se. Lod all a lâr e tleomp komz galleg dre m'emaomp e Bro-C'hall. Dizesk int en un doare, darn a fell gouzout hiroc'h hag darn a zo aheurtet spontus, peadra  d'an unan da skeiñ e benn er voger! E-giz-se emañ ar vuhez…  Kaer eo ar brezhoneg din ha tamm forzh ne ran eus ar re drenk n'o deus netra er vuhez da zudi estreget klask c'hwen e loeroù an dud.